Poštovani,

obavještavamo Vas da smo 19.9.2019. dobili dopis iz HZJZ-a o izmjeni programa cijepljenja prema kojoj se do kraja godine omogućava besplatno cijepljenje protiv HPV-a svima od osmog razreda OŠ do 25. godine starosti (ovisno o raspoloživosti cjepiva, a najdulje do kraja 2019. godine).

Dakle, omogućeno je besplatno i dobrovoljno cijepljenje protiv HPV infekcije za sve učenice i učenike srednjih škola koji se do sada nisu cijepili. Cijepljenje srednjoškolaca provodit će se u Službi za školsku medicinu Zavoda za javno zdravstvo Bjelovarsko - bilogorske županije u ispostavi Daruvar (Petra Svačića 48) te se **zainteresirani roditelji učenika mogu javiti za dogovor oko cijepljenja na broj: 043/440-251**. U privitku je HPV obrazac koji roditelj treba pročitati, ispuniti i potpisati, a učenik donijeti na prethodno dogovoreni termin cijepljenja uz cjepnu iskaznicu.

Cijepljenje protiv HPV infekcije učenika i učenica preporučljivo je radi smanjenja rizika od HPV infekcije i štetnih posljedica HPV infekcije, prvenstveno određenih karcinoma. Cijepi se devetovalentnim cjepivom koje štiti od premalignih promjena i raka vrata maternice, stidnice, rodnice i anusa te spolnih bradavica prouzročenih određenim tipovima HPV-a.

Srdačan pozdrav,

Antina Dadić, dr.med.

spec.školske i adolescentne medicine